《用前韵谢奉慈寺主僧居简》
宋代·陈著

人情相入处，春风与时雨。
诗来少陵歌，酒到渊明舞。
我穷适相少，肯为黄金俯。
忍饥因其常，笑视京文武。
忽来方外饷，浑家饱炊午。
此是法喜供，非如乞字苦。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。